ಮುಂದಿನ 5 ವರ್ಷಗಳಲ್ಲಿ 8 ಲಕ್ಷ ಕೋಟಿ ಮೌಲ್ಯದ ಮದರ್ಬೋರ್ಡ್ ರಫ್ತು ಸಾಮರ್ಥ್ಯ ಭಾರತಕ್ಕೆ ಇದೆ, ಆದ್ರೆ.. ನವದೆಹಲಿ: ಮುಂದಿನ ಐದು ವರ್ಷಗಳಲ್ಲಿ ಎಂಟು ಲಕ್ಷ ಕೋಟಿ ರೂಪಾಯಿ ಮೌಲ್ಯದ ಮದರ್ ಬೋರ್ಡ್ ರಫ್ತು ಮಾಡುವ ಸಾಮರ್ಥ್ಯವನ್ನು ಭಾರತ ಹೊಂದಿದೆ ಎಂದು ಮೊಬೈಲ್ ಸಾಧನಗಳ ಉದ್ಯಮ ಸಂಸ್ಥೆ ಐಸಿಇಎ ಹಾಗೂ ಇವೈ ಜಂಟಿ ವರದಿ ತಿಳಿಸಿದೆ. ಇಂಡಿಯಾ ಸೆಲ್ಯುಲಾರ್ ಮತ್ತು ಇಲೆಕ್ಟ್ರಾನಿಕ್ಸ್ ಸಂಘದ ಮುಖ್ಯಸ್ಥ ಪಂಕಜ್ ಮೊಹಿಂದ್ರು ಮಾತನಾಡಿ, 202526ರ ವೇಳೆಗೆ 8 ಲಕ್ಷ ಕೋಟಿ ರೂಪಾಯಿ ಮೌಲ್ಯದ ಮದರ್ ಬೋರ್ಡ್ ಅಥವಾ ತಾಂತ್ರಿಕವಾಗಿ ಪ್ರಿಂಟೆಡ್ ಸರ್ಕ್ಯೂಟ್ ಬೋರ್ಡ್ ಅಸ್ಸೆಂಬ್ಲಿಯನ್ನು ಪಿಸಿಬಿಎ ರಫ್ತು ಮಾಡುವ ಸಾಮರ್ಥ್ಯ ನಮಗೆ ಇದೆ. ಇದನ್ನು ಸರ್ಕಾರ ಅರ್ಥ ಮಾಡಿಕೊಳ್ಳಬೇಕು. ಒಂದೊಮ್ಮೆ ಸರ್ಕಾರದಿಂದ ಯಾವುದೇ ಸಹಕಾರ ಸಿಗದಿದ್ದರೆ, ಮುಂದಿನ ಐದು ವರ್ಷಗಳಲ್ಲಿ 29 ಸಾವಿರ ಕೋಟಿ ರೂಪಾಯಿ ಮೌಲ್ಯದ ಪಿಸಿಬಿಎಯನ್ನಷ್ಟೇ ರಫ್ತು ಮಾಡಲು ಸಾಧ್ಯ, ಎಂದಿದ್ದಾರೆ. ಈ ಮೂಲಕ ಸರ್ಕಾರದ ನೆರವು ಅತ್ಯಗತ್ಯ ಎಂಬುದನ್ನು ಒತ್ತಿ ಹೇಳಿದ್ದಾರೆ. ಭಾರತದಲ್ಲಿ ಮದರ್ಬೋರ್ಡ್ನ ಸದ್ಯದ ಮಾರುಕಟ್ಟೆ ಗಾತ್ರ 2 ಲಕ್ಷ ಕೋಟಿ ರೂಪಾಯಿನಷ್ಟಿದೆ. 202126ರ ವೇಳೆಗೆ ಈ ಮಾರುಕಟ್ಟೆಯ ಗಾತ್ರ 6.4 ಲಕ್ಷ ಕೋಟಿ ರೂಪಾಯಿ ಆಗುವ ಸಾಧ್ಯತೆ ಇದೆ ಎಂಬುದು ಪಂಕಜ್ ಮೊಹಿಂದ್ರು ಅಭಿಪ್ರಾಯ. ಏನಿದು ಮದರ್ಬೋರ್ಡ್?: ಮೊಬೈಲ್, ಕಂಪ್ಯೂಟರ್ ಸೇರಿ ಎಲ್ಲಾ ಇಲೆಕ್ಟ್ರಾನಿಕ್ ಸಾಧನ ಕೆಲಸ ಮಾಡಲು ಪಿಸಿಬಿಎ ಅತ್ಯಗತ್ಯ. ಇದಿಲ್ಲದೆ, ಇಲೆಕ್ಟ್ರಾನಿಕ್ ಸಾಧನ ಕೆಲಸ ನಿರ್ವಹಿಸುವುದಿಲ್ಲ. ಹೀಗಾಗಿಯೇ ಪಿಸಿಬಿಎಗೆ ಮದರ್ ಬೋರ್ಡ್ ಎಂದು ಕರೆಯಲಾಗುತ್ತದೆ. ಚೀನಾದಲ್ಲಿ ಮದರ್ ಬೋರ್ಡ್ಗಳ ನಿರ್ಮಾಣ ದೊಡ್ಡ ಪ್ರಮಾಣದಲ್ಲಿ ಆಗುತ್ತಿದೆ. ಅದೇ ಮಾದರಿಯಲ್ಲಿ ಭಾರತದಲ್ಲೂ ಆಗಬೇಕು ಎಂಬುದು ಪಂಕಜ್ ಮೊಹಿಂದ್ರು ಆಶಯವಾಗಿದೆ. ಕಂಪ್ಯೂಟರ್ ಮೂಷಿಕನ ಸಹನಿರ್ಮಾತೃ ವಿಲಿಯಮ್ ಇಂಗ್ಲಿಷ್ ನಿಧನ The post ಮುಂದಿನ 5 ವರ್ಷಗಳಲ್ಲಿ 8 ಲಕ್ಷ ಕೋಟಿ ಮೌಲ್ಯದ ಮದರ್ಬೋರ್ಡ್ ರಫ್ತು ಸಾಮರ್ಥ್ಯ ಭಾರತಕ್ಕೆ ಇದೆ, ಆದ್ರೆ.. appeared first on TV9 Kannada.